OŠ „Antun i Stjepan Radić“ Gunja,

Gunja, 12.3.2024., Objava za medije, odmah

**Provedba projekta "Čarolija boje - obojimo školu bojama sreće"**

Učenici OŠ „Antun i Stjepan Radić“ Gunja danas su imali jednu zanimljivu aktivnost u sklopu projekta pod nazivom "Čarolija boje - obojimo školu bojama sreće". Deset nadarenih učenika slikalo je na drvenom umjetničkom stalku – štafelaju. Svaki učenik izabrao je motiv koji se njemu najviše svidio. Radionica se održala u školskoj knjižnici u trajanju od tri sata, u suradnji s nastavnicom likovne kulture Marijom Vidaković Tulić. Dobili smo predivne dječje umjetničke radove koji će biti predstavljeni javnosti na završnoj prodajnoj izložbi u lipnju, kada projekt i završava. Imat ćemo još jednu radionicu u travnju i zadnju u svibnju.

Osim ove aktivnosti slikanja na drvenom umjetničkom stalku učenici oslikavaju i prostor knjižnice za vrijeme slobodnog vremena i za vrijeme izvannastavnih aktivnosti.

Želimo oživjeti likovno i filmsko stvaralaštvo kao umjetnost u školi tj. povezati slikarstvo, fotografiju i film. Filmska družina „Mladi SKIG-ovci“ u suradnji sa Studijom kreativnih ideja Gunja (SKIG) redovito sve snima i prati tijek aktivnosti za završni filmić o cijelom projektu.

Voditeljica projekta u školi je školska knjižničarka dr. sc. Anita Tufekčić.

Vrijednost je ovoga projekta u tome što želimo stvoriti što ljepši prostor za boravak naših učenika u školi. Cilj projekta je likovno urediti prostor škole (knjižnice, kuhinje, hodnika…), razvoj likovnog izražavanja (alati, jezici, tehnike i metode), poticanje i razvoj dizajniranja interijera te poticati kod učenika projektno učenje, ali naravno i razvoj kreativnosti.

Provedbu projekta financira Ministarstvo znanosti i obrazovanja.

OSOBA ZA KONTAKT: Anita Tufekčić, knjižničarka i tajnica Studija kreativnih ideja Gunja, Miroslava Krleže 2, 32260 Gunja, tel: 032/ 882-252, mob 098 543 056, e-mail: ariana200@gmail.com